open-index/open-wikipedia-markdown huggingface dataset:
Вілаєт

**Вілає́т** (, з  — область, провінція) — основна адміністратівна єдиніця в даякых країнах Северной Африкы, Середнёй Азії, Близкого тай Середнёго Выходу.

## Єствуючы адміністратівны єдиніцї
* Алжір, Мароко, Мауретанія, Судан — вілая ();
* Афґаністан — вілаят ();
* Оман, Туніс — вілаєт ();
* Таджікістан — вілаят ();
* Туркменістан — велаят ();
* Турція — вілаєт ();
* Узбекістан — вілаєт ().
Сістема Коле

Сістема Коле ото шахматный дебют, якый дає білым стабілну бавку, основна го суть у кріпкому пішаковому центрови, зачинат ся ходами d4 d5, Kf3 Kf6, e3.

Катеґорія:Шахы
Сіціліанська защита

Сіціліанська защита — шахматный дебют за чорных, є бізувным удвітом на первый ход білых е4, удвітным ходом с5, чорні ся ціплявут ид польови d4.

## Історія
Сіціліанська защита ся появила як удвіт на е4, якый ся часто поважовав ги ідеалный дебют, с5 бере под контроль важноє поле, і одходит од таліянської партії вадь іспанської партії, при тум суть варіанты у якых, приміром отровеного пішака, єден недобрый ход веде ид катастрофі.

## Варіанты
1. e4 c5 2. d4 cxd4 3. c3 — ґамбіт Сміта-Мора, білі дуставут лїпшину у розвуйови, айбо жертвувут пішака, поважує ся за недобрый дебют, чорні простыми ходами урівнювут позіцію, ай набывавут лїпшину из часом.

1. e4 c5 2. Kf3 d6 — модерн «сіціліанка», має множество пудвидув

1. e4 c5 2. Kf3 d6 3. d4 cxd4 4. Kxd4 Kf6 5. Kc3 a6 — варіант Найдорфа, єден из майхоснованых, у нього суть такі варіації:

* 1. e4 c5 2. Kf3 d6 3. d4 cxd4 4. Kxd4 Kf6 5. Kc3 a6 6. Cg5 e6 (e5?! веде ид комфортнув позіції коня на f5, білі можут погуршити позіцію ходом g6?! за тым може послїдовати жертва коня, 8. f4 gxf5 9. fxe5 Kbd7 (через угрозу Сxf6), айбо пусля того 10. Kd5 добиват чорных.

Катеґорія:Шахы
Зарѣча (Івано-Франківска область)

**Зарѣча** ()&nbsp;— село в Надворнянском районѣ, Ивано-Франковска область, Украина. Число обывательох&nbsp;— . Орган мѣстной администрации&nbsp;— Делятинска селищна рада. В Делятинской громадѣ село Зарѣча творить окремый Зарѣчанскый старостинскый округ, староста Яворська Любов Степанівна.

## География
Зарѣча лежить в покутскому передгорю., о 14&nbsp;км од мѣстечка 

## История
Перва документована упоминка о Зарѣчу датована 4. марца 1463.

В августѣ 1944 через село переходили партизаны. За помочь партизанам фашисты пострѣляли над 24 обывательох и спалили велику часть села.

## Туристичны атракции
* Зарѣчанскый водопад:uk:Зарічанський водоспад
* Зарѣчанскый парк:uk:Парк партизанської слави (Заріччя)

## Жерела и одказы
* 
* 

## Референции



Парк партизанської слави (Заріччя), Надвірнянський р-н, Зарічанське лісництво.jpg|Парк, памятка природы id:26-240-5061
Зарічанський водоспад 01.jpg|Зарѣчанскый водопад


Катеґорія:Населены пункты Украины
Катеґорія:Населены пункты Ивано-Франковской области
Чеськый алфавіт

**Чéськый алфаві́т** () — то алфавіт, якый хоснованый для писма на чеськом языке. Основаный на латиньском алфавітї, він хоснованый на прінціпі «єдин звук — єдна буква». Жебы транскрібовати велике чісло звуків чеського языка, хоснуют даякы буквы і діакрітічны знакы.

## Референції

Катеґорія:Алфавіт
Катеґорія:Чеськый язык
Spotify

**Spotify** () — шведьска авдіострімінгова і медійна служба, заложена 23. апріля 2006 Даніелём Еком і Мартіном Лоренцоном. Она є єдным з найвекшых сервісів про стрімованю музикы, з 626 міліонами актівных хоснователїв місячно, вєдно з 246 міліонами платячіх предплатітелїв, од юна 2024. Spotify є (через голдінґ котрый зареґістрованый в містї Луксембурзї, **Spotify Technology S.A.**) на Нюйорьскій фондовій бурзы в формі америцькых депозітарьных потверджінь.

Spotify понукать ціфровый авдіообсяг з обмедженым авторьскым правом, в тім чіслї веце як 100 міліонів пісень і шість міліонів підкастів, од записуючіх штудій і медійных компаній. Як безплатный сервіс, основны функції суть безплатны з рекламами і обмедженым контролём, кедьже додатковы функції, як офлайн слуханя і слуханя без рекламы, суть понуканы через выплаченого предплатітелёго. Хоснователї можуть шукати музику подля артіста, албума або жанру, і можуть створёвати, едітовати і дїлити ся плейлістами.

## Доступность

Spotify є доступным веце европскых штатах, так само як в Африцї, Америцї, Азії і Океанії, з цалковым доступом в 184 рынках. Ёго хоснователї і предплатітелї суть веце переважно в Споєных штатах і Европі, што разом творить около 53% хоснователїв і 67% приходу. Жадной присутности в контіненталнім Кітаї, де рынок домінує QQ Music. Сервіс є доступный на веце прістроях, включаючі Windows, macOS і Linux компютеры, iOS і Android смартфоны і т. д. Од децембра 2023, Spotify быв 47.-ый найчастїше найнавщівляна вебова сторінка в світї, з 24,78% ёго трафіку приходячого зо Споєных штатів, слїдуючі Бразілія з 6,51%, подля даных од Semrush.

На одміну од фізічного продажу або продажу од переглядів, што платить артістам фіксну цїну за пісню або албум, Spotify платить роялті подля чісла стрімів артістів як пропорція цалкового чісла стрімів пісень. Он оддає приближно 70% од свого цалкового приходу властникам прав (часто записуючым штудіям), котры потім платять артістам подля індівідуалных договорів. Хоць дакотры музиканты высловили вывертаня проти штруктуры роялті Spotify і єй вплив на продажі албумів, іншы хвалять сервіс за понуку законной алтернатівы на бої з піратством і за награду артістів каждый раз, кедь їх музика є грана.

## Референції
Нагуєвичі

**Нагує́вичі** () — село в Україні, Львівской области, Дрогобицького района. Гев народив ся Іван Франко.
Завикі

**Завикі** ()&nbsp;— є підляське село на выходї Польска, котре было старорусиньскы.
 

Катеґорія:Старорусиньскы села в Польску
Білый медвідь

**Білый** або **ледовый медвідь** (Ursus maritimus) являти ся ссавцём, котрый обывает лем на северных арктічных побережах і на островах Евразії і Северной Америкы. Він не стрїчати ся в Антарктідї.

Катеґорія:Ссавцї
Година

**Го́ди́на**, **час** — то єдиніця часу, основана на скорости обертаня і розмірах Землї.
Ньютоновы законы рушаня

Ньютоновы законы рушаня — фізичні законы, одкрыті Ісааком Ньютоном.
### Первый закон
Нынішньоє формульованя: Суть такі сістемы одчисленя, які суть інерціалными, односно якых матеріалні точкы, коли на них не дїют ниякі силы (вадь не дїют силы взаимновыважені), суть у станови покуя вадь вываженого прямолінійного рушаня.

Формульованя Ньютона:

### Другый закон
Нынішньоє формулованя: У інерціалнув сістемі одчисленя приспішеня, котроє дустає матеріална точка из постоянов масов, прямо сорозмірно рувнодїючів вшыткых прикладеных до ниї сил, и обернуто сорозмірно ї масі.

Формульованя Ньютона:

### Тритьый закон
Нынішньоє формульованя: Матеріалні точкы кооперувут єден з другым силами, мавучими єднаку природу ай направлеными по прямув, што зкапчує отї точкы, рувні по модулю ай сопротивноє по направленю.

Формульованя Ньютона:

Катеґорія:Фізіка
Катеґорія:Ісаак Ньютон
Василь Масцюх

**Василь Масцюх**,  *Bazyli Maściuch*; *30. марец 1873, Нова Весь, австрийска Галичина (днесь повѣт Новый Санч, Польща) – †12. марец 1936, Риманув-Здруй, Рѣчь Посполита II. — священик, професор, теолог, Апостолскый Администратор Лемковины.

По закончѣню гимназии в Новом Санчу выштудовав теологию на грекокатолицкых семинариях во Львовѣ и Перемышлю.

12. новембра 1899 быв высвяченый на священика и в далшых роках служив в Перемышлю, Самборѣ и Саноку.

Наступно робив дизертацию (1899–1903) на Инштитутѣ Святого Августина Вѣденьской универзиты (доктор теологии, Th.D., 1903). Вернувши ся до Галичины, Василь Масцюх выучовав на теологичной семинарии в Перемышлю (професор церковного права, 1903–1914) и на Львовской универзитѣ, де быв повышеный до званя приват-доцента каноничного права (1912). В том часѣ написав свои найвызнамнѣйшы научны штудии о каноничном правѣ (*Церковне право супруже*, 1910; *Право церковне*, непубликована). Быв тыж нотарьом Перемышлянского епархиалного суда, референтом епископской конзистории, сполузакладательом Богословского научного товаришства во Львовѣ.

В септембрѣ 1914 отець Василь зостав австрийскыма верхностями арештованый ай интернованый в лагру Талергоф. Выслободив ся з нього в року 1916 дякуючи интервенции Львовской универзиты, але быв мобилизованый яко каплан про грекокатоликох до австрийского войска и посланый на талианскый фронт. В року 1918 трафив до талианского заятя и аж по войнѣ вернув ся на мѣсто приват-доцента до Львовской универзиты, а тыж служив парохом. В року 1934 Свята Столиця створила Апостолску Администрацию Лемковины. И 17. новембра того року отець Василь достав пост Администратора.

За тот куртый час, што му ся судило быти Администратором, створив курию Апостолской Администрации, навщѣвив з визитациов понад 30 парохий, зачав выдавати информачный билтен *Вісти Апостольскої Адміністрації*, 1935–1941, основав студитскый монастырь во Флоринцѣ. Його погляды на религийный и културный живот Лемкох найлѣпше указуе уже *Перше пастирске посланіє*, 1935 ай иншы статѣ, в котрых остро критикуе украинофилскый рух на Лемковинѣ.

## Жерела и одказы
* 
* 
* 
* 

## Референції

Катеґорія:Русиньскы церьковны дїятелї
Катеґорія:Апостолска Администрация Лемковины
Културне общество Русинів Румунії

**Културне общество Русинів Румунії** (марамор. русин. *Културне Товариство Русинів Романії, КТРР*, ) є політічна партія етнічных меншын в Румунії заступуюча русиньску меншыну.

## Історія
Партія АІР была заложена в роцї 2000. Брала участь в парламентных волеб в роцї 2000 і наперек тому, же здобыла лем 6 942 голосів (0,06%), здобыла кресло в Посланецькій палатї на основі волебного закона, котрый уможнює політічным партіям заступуючім етнічны меншыны ослободжіня од волебного порогу, кедь здобудуть 10% голосів потребных на єдно кресло в Посланецькій палатї.

Партія здобывала кресло в каждій вольбы одтогды.

## Выслїдкы волеб

## Референції

## Екстерны одказы
* Вебова сторінка КОРР
* Офіціална сторінка КТРР на Facebook
* Новинкы КТРР

Катеґорія:Русиньскы політічны партії
Яков Медвецкый

**Яков Медвецкый**,  *Jakub Medwecki*,  *Яків Медвецький* , Цвѣтова Тарнопольского обводу, Австро-Мадярщина (днесь Украина) – , Краков, 
Рѣчь Посполита II. — грекокатолицкый священик, доктор теологии, администратор Апостолской Администрации Лемковины.

По скончѣню народной школы и гимназии выштудовав богословие на Львовской грекокатолицкой семинарии (1900–1904). 7. апрѣля 1905 зостав высвяченый на священика в Станиславовѣ (днесь Ивано-Франковск). По рочной службѣ в Станиславовской епархии продовжив штудии на Вѣденьской универзитѣ, де здобыв докторат з теологии (1910). В роках 1910–1936 професор Станиславовской духовной семинарии, в роках 1912–14 тыж вице-ректор. Од року 1921 референт епископской конзистории, 1925 — честный крылошанин, 1927 — кустос, 1929 — архидиакон Станиславовской грекокатолицкой капитулы; 1935 — папскый прелат. 3. юла 1936 менованый на пост Апостолского Администратора Лемковины.

Администратор Яков Медвецкый своим декретом (1937) заказав священикам своей юрисдикции под грозбов пѣняжной покуты предплачати украинскы новинкы, головнѣ *Український Бескид*, выдаваный епископом Коциловскым, в котрых часто ся критиковала политика Апостолской Администрации Лемковины. Старанями нового администратора 1. мая 1938 сѣдлиско Апостолской Администрации Лемковины зостало перенесене до Санока, де было доступнѣйше про вѣрникох (Риманув-Здруй быв далеко од желѣзницѣ). Яков Медвецкый умер в шпиталю в Краковѣ на цукровку. На його мѣсто наступив Александер Малиновскый, котрый в протикладѣ до своих попередникох быв Украинцьом. 

## Жерела и одказы
* 
* 
* 

## Референції

Катеґорія:Русиньскы церьковны дїятелї
Катеґорія:Апостолска Администрация Лемковины
C418

**Даніе́л Ро́зенфелд**, тыж знамый під псевдонімом **C418** (, )&nbsp;— нїмецькый композітор і музикант. Популарность добыв за саундтрек ку відеогрі Minecraft.

## Референції

Катеґорія:Композіторы і музиканты
Вадуц

**Ваду́ц** () — головне місто князївства Ліхтенштайн.

## Референції


Катеґорія:Головны міста
Катеґорія:Населены пункты подля алфавиту
Катеґорія:Міста Европы
Гелсінкы

**Гéлсінкы** (, ) — головне і найбівше місто Фіньской републікы. Лежыть місто на юге країны на березі Фіньского залива, Балтіцьке море.

## Референції



Катеґорія:Населены пункты Фіньска
205 до н. е.

## Подѣи
* В току Другой пунской войны Лисабон забраный Римлянами.

## Уродили ся

## Умерли

## Жерела и одказы
* **Хронология**: //
* 

## Референции
XX. стороча до н. е.

## Подѣи
* 2000 до н. е. Подля Библии, Евреи приходять до Канаану (зачне ся доба праотцьох: Абрагам, Изаак, Якуб).

## Вынаходы и новоты

## Жерела и одказы
* **Хронология**: //

## Референции
850 до н. е.

## Подѣи
* Около того року в Греции появили ся двѣ епичны поемы: Илиада и Одиссея Гомера.

## Уродили ся

## Умерли

## Жерела и одказы
* **Хронология** //

## Референции
2. тысячроча до н. е.

**2. тысячроча до н. е.** — часова доба од 1. януара 2000 до н. е. по 31. децембра 1001 до н. е. подля грегорианского календаря, або  юлианскы днѣ (JD)  – .

## Вызнамны подѣи
* Розцвѣт и змерьк  Микенской културы.

## Вынаходы и новоты
* Главнов поставов фолклора Мезопотамии ставать ся Гилгамеш.

## Жерела и одказы
* **Хронология**: //

## Референции


-
X. стороча до н. е.

## Вызнамны подѣи
* 969 до н. е. — зачаток царьованя Соломона, закладателя Первого Храма Йерузалема.
* 931 до н. е. — по смерти Соломона його царство ся роспадать на два: Израиль (главный город Самария) и [Юдею (главный город) [Йерузалем]].

## Вынаходы и новоты

## Жерела и одказы
* **Хронология**: //

## Референции
969 до н. е.

## Подѣи
* Того року  зачало ся царьованя Соломона, закладателя Первого Храма Йерузалема.

## Уродили ся

## Умерли

## Жерела и одказы
* **Хронология** //

## Референции
302 до н. е.

## Подѣи
* Основана Патавия (днесь Падуа), подля римского историка Тита Ливия, котрый ся там уродив.

## Уродили ся

## Умерли

## Жерела и одказы
* **Хронология**: //

## Референції
Тит Ливий

**Тит Ли́вий**, ; *59 до н. е., Патавия, Римска република – †17, Патавия, Римска империя — давноримскый историк.

## Походжѣня и мѣсто в сполоченствѣ
Походив зоз Патавии (днесь Падуа), з родины честованой и заможной, и, доставши добре воспитаня дома, побрав ся до Рима довершити ту свое образованя в филозофии, реторицѣ ай истории. Окрем того ся ту спознав з вельома важныма особностьми, аж и зоз самым цѣсарьом Августом и быв покликаный старати ся о литературны занятя молодого Клавдия, будучого императора (41–54). 

Але сам Ливий не быв ближе звязаный зоз литераторами тогдышного Рима, Горацием, Вергилием и Овидием, ани з их патроном Меценасом, быв доста заможный, а не потребовав патрона. Ай цѣсарь Август зазначав отвореность и независлость его суджѣнь. Его главным интересом зоставала история.

## Животне дѣло
Од молодости до конця живота писав *Историю Рима од основаня*,  *Ab urbe condita*. Тота история обсяговала 142 книгы (подля днешных понять *капитолы книгы*), але до нас дошли лем книгы 1–10 и 21–45 (од основаня до 292 до н. е., а пак од 218 до н. е. до 167 до н. е.), фрагменты иншых книг, а тыж курты выклады обсягу части страченых книг, котры чинив сам автор во формѣ вводного слова ай их переказы од иншых авторох. 

Ливиева *История Рима од основаня* написана превосходным языком и штилом, захватуючо, живо, емоционално. Автор не старать ся о историчну точность фактох, але главнѣ о патриотичный дух, звеличѣня Рима, реторично блискачы характеристикы историчных особ. Кладе собѣ дидактичну задачу, поважуючи, же позитивны историчны примѣры послужать выправлѣню нравох, што, своим чередом, приспѣе змоцнѣню державы. Ливия называли «римскым Геродотом», його робота была огромнѣ популарна, была взором про наступных историкох.

Въедно з Цицероном и Тацитом Ливий вывинув новый флексибилный штил латинского выкладу, придатный про опис розличных ситуаций. «Коли я пишу за античны збываня, мое думаня якось само ся чинить античным», — каже автор. Скупы архивалны зазначкы выкладуе сухым и формалным языком, але про битвы поужые поетичный и драматичный словник, выклад компонуе в духу найлѣпшых ораторох свого часу и досягуе ефект реалной атмосферы античности. Щире усилованя автора пояснити ход истории через моралность и характеры особ было його великым здобытком и вплынуло на позднѣйшых историкох.

## Критика
Хоть сам Ливий лишив критичны зазначкы о фалшованях официалных римскых хроник, в античной истории ку XX. сторочу ся склала представа о небизовности автора. Але ганливы критикы Ливия од послѣдной третины XX. стороча зачали помалу утихати. Новы выгледованя в археологии, епиграфицѣ, лингвистицѣ потвердили вельо з фактох, поданых историком, котры ся поважовали за найменше бизовны. Роботу историка зачали вызнавати в цѣлому цѣнным жерелом зоз социалной, политичной истории и религии старовѣкого Рима и разом высоумѣлецкым дѣлом.

## Жерела и одказы
* 
* 
* 

## Референции

Катеґорія:Історіци
Катеґорія:Старовікый Рим
Нашой еры

**нашой еры**, покуртано **н. е.** — выраз, котрый ся додавать ку числови року на означѣня того, же ся зачинать од Рождества Христова. Днесь майже во вшиткых сторонах нашой планеты лѣточислѣня ведуть «од Рождества Христова», зато в практицѣ, ся про рокы *до нашой еры* ку числови року додавать **до н. е.**, иншак ся розумѣе, же иде о рокы нашой еры, циже христианской еры. Куртанка  **н. е.** одповѣдать латинской AD,  *Anno Domini* (Року Господнего), або англицкой CE,  *Common Era* (звычайной еры), або подля давнѣйшого трактованя,  *Christian Era* (христианской еры).

## История
Тота ера была заведена в року 525 римским монахом, папскым архиварем, Дионизом Малым, котрый выраховав, же датум Рождества Христова быв 25. децембер року 1 до н. е. Позднѣйшы выгледованя указали, же  Диониз Малый ся змылив. Подля сучасных выгледовань датум уроджѣня Исуса Христа ся  шацуе на рок 5 до н. е. Тото ещи една заважна причина на то, жебы одыйти од термину религийного на хосен невтралного, якым е **н. е.** Найдавнѣйше хоснованя термину **нашой еры** занотоване в латиноязычной книзѣ Йоганна Кеплера з року 1615: Joannis Keppleri Eclogae chronicae : ex epistolis doctissimorum aliquot virorum & suis mutuis, quibus examinantur tempora nobilissima, появеной во Франкфуртѣ выдавательством Tampach.

## Жерела и одказы
* **Климишин И. А.**: Календарь и хронология. — Изд. 3. — М.: Наука, 1990. — Сс.&nbsp;331–345. — 478 с. — 105 000 экз. — .

## Референции

Катеґорія:Хронолоґія
Андора ла Веля

**Андо́ра ла Ве́ля** ()&nbsp;— головне і найбівше місто по жытельству Андорьского князївства.

Офіціалный язык — каталаньскый, а тыж поужывають іспаньскый і французькый языкы.

Катеґорія:Головны міста
Катеґорія:Андора
Катеґорія:Міста Европы
Сторожниця

**Сторожница**,  *Сторожниця*,  *Jovra*,  *Őrdarma*  — село в Ужгородском районѣ Закарпатской области Украины. До року 1946 мало назву Йовра.

## Полога
Село лежить на лѣвом березѣ Уга на югозапад од Ужгорода, фактично споене з его микрорайоном Боздош. 

## История
Створило ся в року 1894 прилучѣньом села Йовра ку селу Дарма под назвов Йовродарма,  *Őrdarma*. Перед тым оба села сторочами екзистовали окреме. Дарма ся первый раз споминать под роком 1285 з тогдышнов назвов *Durma*, а Йовра — под рокми 1332—1337 з тогдышныма назвами *Hewr*, *Heur*. В зачатку то были сторожовы селитвы «засѣчной линии» (границѣ Мадярского кральовства).

В конци XIII ст. засѣчны линии ся роспали, а охранарѣ засѣк ся поставали землепанами, вольныма земледѣлцями або панщарями. В 30-х роках XIV ст. жерела кажуть, же ту быв католицкый костел. В добѣ реформации католицкых священикох замѣнили протестантскы, котры ту проповѣдовали од року 1623 до первой половкы XVII ст. 

В чехословацкой добѣ (од року 1919) село ся называло Йовра,  *Jovra*. Подля списованя з року 1930 мало 1343 обывательох, з котрых были: 672 Русины, 229 Евреи, 194 Словаци и Чехы (в списованю ся не роздѣляли), 135 Мадяре, 57 иншых народности, 56 — чужоземцѣ (без чехословацкого горожанства). Грекокатолицка громада числила 633 вѣрникы и мала муровану церкву Святых Кирила и Мефодия з року 1930, а римокатолицка — мурованый костел Рождества Пресвятой Богородицѣ з року 1784. В селѣ были нотарскый и жандарскый уряды. 

В року 1938 наслѣдком Первой вѣденьской арбитражи была Йовра до року 1944 назад в Мадярском кральовствѣ.

Украинска доба села ся зачала 28. октобра 1944. Село административно належало ку сельской радѣ Тарновцьох.

В року 1946 Указом Найвысшой Рады УССР з дня 25. юна 1946 село Йовра было прейменовано на Сторожницю [ *őr* = сторож]. В зачатку року 1948 створили колективне земледѣлске газдовство им.&nbsp;Горького, (спочатку им.&nbsp;Сталина). Поступно примусово забрали до нього вшиткы землѣ, статок и газдовскый инвентарь бывшых приватных властникох без жадной компензации. В року 1949 од римокатолицкой громады забрали костел, якый понад 40 рокы хосновали як складовню, переважно на яблока. Грекокатолицку громаду примусили перейти на православие.

## Газдовство
Днесь лидер аграрной выробы села — фармерске газдовство «Коник». В селѣ тыж фунгують готелно-ресторанны комплексы, з котрых найвекшый — гостинець «Чарда».

## Вызнамны родаци
* Виктор Дармаи (1850–1878), мадярскый поет, новинарь, писатель.

## Жерела и одказы
*  
*  
* 
*  
* '''Сергій Федака''': Сторожниця. // Населені пункти і райони Закарпаття: Історично-географічний довідник. С. 207 
* 

## Референції

Катеґорія:Населены пункты Украины
Катеґорія:Населены пункты Закарпатской области
Виктор Дармаи

**Виктор Дармаи**,  *Darmay Viktor* (властным йменом Дьезев Вицманди,  *Viczmándy Győző*), *2. децембер 1850, Дарма, жупа Унг, Мадярске кральовство – †28. марец 1878, Кузмице, жупа Земплин, Мадярске кральовство — мадярскый поет, новинарь, писатель.

## Живот
Походив з немешского роду Вицмандих. Дѣточы рокы перебывав в Кузмицях, де му отець быв сполувластником готара. Учив ся в Шатораяуйгею и Кошицях. Уже од 17-рочного вѣку посылав свои литературны пробы до будапештскых часописох, и были публикованы. По завершѣню штудий служив правником в Пряшовѣ и Будапештѣ. В главном городѣ ся спознав зоз молодыма писателями, зостав похваленый и подохоченый про свои литературны забавы и так фурт вецей ся оддавав литературѣ.

Мадярске сполоченство в тых роках ещи жило памятьов о поражцѣ року 1848 и переважно примирило ся з выровнаньом 1867, в тогдышной поезии зримо пановав песимизм. А Дармаи выставав над своима колегами поетами своим мужеством. Во своих поезиях о слободѣ стояв на крайно лѣвых позициях. В родинѣ Вицмандих традично ся держали конзервативных поглядох и найтвердѣйшым в том быв отець поета, котрый быв немилосердным противником його револучных верши. Нераз меджи нима была дискузия и поет непредставимо дерзко выступовав на отця. Такым некомпромисным быв и ку своим найблизшым приятелям. Про то не годен быв быти популарный. Поправдѣ бояли ся го, остороняли ся го, а ледво мав едного ци двох приятельох, што могли мудро оддѣлити коравого, насилницкого атлета од иншак справедливого, вытонченого, сердечного поета.  

Окрем поезий публиковав в часописах повѣданя, критичны ай иншакы статѣ. В року 1875 редаговав и выдавав гумористичный часопис  *Garabonczás Diák* (Босоркун), з котрого вышло 20 чисел.

## Творба
Уже в рокы правничой службы опановала го наклонность ку литературѣ. Литературны часописы радо брали його вершы, в котрых было видѣти автора запалчивого, поглядох благородных, але ещи не зовсѣм прояснѣлых, высокого наданя, але часто з примѣшков незбавости.

Выдав двѣ поетичны зберькы:
* Felhők és csillagok (Хмары ай звѣзды, 1872) 
* Ujabb költemények (Новшы поезии, 1877)

Патетика його поезий о слободѣ и патриотичных е примѣрена ай не сплощуе их зато, бо кажде слово там щире и горить огньом страсти. Поезии любовны суть нарѣканьом на нещастну любовь. И едны и другы суть присмачков той добы, в котрой ся родили. А тоты два томикы, котры нам лишив, суть варты того, жебы сьме их прочитали и тогды набизовно могли повѣсти:

## Жерела и одказы
* 
* 
* 

## Референции

Катеґорія:Поеты Мадярщины
Катеґорія:Мадярскы новинаре
Шатораяуйгей

**Ша́тораяу́йгей**,  *Sátoraljaújhely*,  *Nové Mesto pod Šiatrom*, зоз историчной назвы  *Neustadt am Zeltberg* — город на сѣверовыходѣ Мадярщины, в жупѣ Боршод-Абауй-Земплин, на словацкой граници, даколишный главный город Земплина.

## Полога
Шатораяуйгей лежить в правобережу рѣкы Бодрог, оддаленый на сѣверовыход од сосѣдного Шарошпотока (около 10&nbsp;км) и од главного города жупы Мишколца (около 80&nbsp;км). На словацкой сторонѣ границѣ лежить невелике село Словенске Нове Место,  *Slovenské Nové Mesto*, в минулости часть Шатораяуйгея. 

## История
Перва исторична споминка датована роком 904 и звязана з приходом мадярскых племен. По татаро-монголском впадѣ селитва была спустошена. Нововыбудовану локалиту пересунули дале од рѣкы Бодрог, под гору Шатор, понеже на старом мѣстѣ часто ставали ся заплавы. Достала назву *Új Hely*, што значить нове мѣсто, а в року 1261 достала од «младшого краля» Иштвана V. варошскы права.  

В року 1351 краль Лайош I. даровав Шатораяуйгей сынови пораженого литовского князя Кориата, Теодорови, котрый ту поселив русинскых осадникох и на горѣ выставив замок.

Економичный розвой ся рушив од року 1871, коли сюды пришла желѣзниця од Мишколца, што дале пошла на Гуменне, аж в року 1874 через Лупковскый тунел отворила путь до Польщѣ. В року 1872 ту отворили одбочку до Чопа и Ужгороду, и так ся Шатораяуйгей став важным желѣзничным узлом. По Первой свѣтовой войнѣ сѣверовыходный окрай города быв одданый новоствореной Чехословакии подля Трианонской догоды 1920, главнѣ зато, бо тота линия до Чопа была едина желѣзнична вяза зоз Словакии на Подкарпатску Русь. Так ся створило Словенске Нове Место. Перва вѣденьска арбитража (1938) дочасно вернула го назад (до року 1945).

## Интересны факты
* В часѣ револуции обывателе вароша «без всякой розумной мѣры» подтримовали комунистичны идеи, пише по свѣжой памяти енциклопедия в року 1924.
* Шатораяуйгей мать школы з меншиновыма языками выукы: нѣмецкым и словацкым.
 
## Жерела и одказы
* 
* 

## Референции

Катеґорія:Населены пункты Мадярьска
Валентина Терешкова

**Валентина Терешкова** (, *6. марец 1937, село Болшое Маслениково, Ярославска область, РСФСР, СССР)&nbsp;— козмонавтка, перва во свѣтѣ жена в той функции (1963), Геройка Совѣтского Союзу (1963), едина жена в росийском войску в шаржи генералмайор (1995)

## Походжѣня и штудии
Походила з роботницкой родины: отець — тракториста, мати — роботниця в тестиловом промыслѣ. Мала о три рокы старшу сестру ай о три рокы молодшого брата. По закончѣню сѣмкласной основной школы в року 1953 наступила до роботы в текстиловом промыслѣ, як ей мати. Дале ся доучовала во вечерной школѣ, пак екстерно в промысловцѣ на майстра-технолога памутопрядѣня. Роботницку професию неодовго лишила, а од року 1960 была плаченов функционарьков в комсомолѣ, од року 1962&nbsp;— членка КПСС. 

В року 1958 вступила до аероклубу, 21. мая 1959 уже первый раз скочила з Гагарина (1961) ся приголошовала до Москвы, жебы ей взяли на козмичну програму. В децембрѣ 1961 была покликана до Москвы на дохторскый пересмотр.

## Козмичный лет
В марцу 1962 была прията на козмичну службу в приправну групу, а разом и до войскового летунства, в децембрѣ того року перейшла испытом и зыскала званя козмонавткы и шаржу подпоручника. В групѣ з иншыма трьома козмонавтками зачала пряму приправу ку лету на козмичной лодѣ «». 16. юна 1963 повышена на поручника и выштартовала яко едина выбрана до лету. Уже в току лету повышена на капитана. За три днѣ облетѣла Землю 48 разы и успѣшно пристала 19. юна 1963. 

Приготовлѣня на лет были так затайнены, же ани родины выбраных до програмы дѣвок не знали о том. Терешкова повѣла домашным, же ся готовить на парашутных курзах. О том, же полетѣла до козмосу, они ся дознали лем з телевизии, а ей мати ся за тото на ню довго сердила. 

## Далшый живот

Терешкова уже вецей нигда не вылетѣла до козмосу. Была дале наставником в приготовцѣ новых козмонавтох аж до року 1997. Але главнѣ о ней было знати з ей чинности в штатных и партийных службах на высокых урядах, котрыма была звѣрена и репрезентативных путованях по цѣлому свѣтѣ. В року 1963 оддала ся за козмонавта Андриана Николаева и писала ся Николаева-Терешкова, мали дѣвку Елену (*1964). В року 1977 ся розышли. 

Официално ся розвели в року 1982, як Елена уже была повнолѣтна, а тогды ся Терешкова побрала зоз хирургом генералом Юлием Шапошниковым, з котрым жили до его смерти (1999). 

Од року 1997 пензионована з козмичной и военской службы, але на высокы сполоченскы функции выберана ай дале.

## Жерела и одказы
*  
*  
*  
*   

## Референции

Катеґорія:Козмонавты
Катеґорія:Політіци
Наоми Джеймс

**Наоми Джеймс**,  *Dame Naomi Christine James, DBE* (в дѣвоцтвѣ *Naomi Christine Power*), роджена , Гисборн, Новый Зеланд — яхтсменка и писателька мемуарох, перва жена, котра обплавала довкола свѣта в соло плавбѣ на малой плахтарцѣ рутов клиперох через кончик Горн.

Родила ся в Новом Зеландѣ на далекой од моря овечой фармѣ, де не было потребы и можности научити ся плавати и так не знала плавати до свого 21-рочного вѣку. Працовала яко фризерка, покля не наважила ся сѣсти на пасажерску шифу и одплыти до Европы. В року 1975 спознала ся зоз своим будучым мужом, Робом Джеймсом, любительом яхтового шпорту, котрому в часѣ медовой плавбы ся признала, же любила бы обплавати в соло плавбѣ доокола свѣта. Ей фантазия ся могла реализовати в року 1977, коли достала спонзорску помочь од лондонской новинкы *Daily Express*, позычену яхту *Express Crusader* и суму про подорожны кельтункы.

По 9-мѣсячной плавбѣ морями стала ся она первов женов, котра самотно обплавала довкола свѣта через кончик Горн по трасѣ, познатой як *Клиперова Рута* (9. септембер 1977 – 8. юн 1978), а при тому вылѣпшила попередный рекорд на той трасѣ од Френсиса Чичестера о два днѣ. Тота плавба принесла ей славу. Достала немешску титулу *Дама Командор Ордена Британской Империи* (DBE, 1978), котрый удѣлять британска кральова, а в Новом Зеланду оцѣнена титулов *Моряк року* (1978), введена до *Галы Славы* (1990). В року 1979 вылѣпшила женскый рекорд *Трансатлантичных перегонох*. В року 1982 лишила яхтовый шпорт через морску хвороту. О рок ей муж, Роб Джеймс утопив ся в часѣ плавбы (1983), а 10 днѣ на то им ся родила дѣвочка. Наоми ся выдала другый раз в року 1990 и оселили ся во Вашингтонѣ. О своих пригодах написала мемуары *At One with the Sea* (1979) и *At Sea on Land* (1981).

Подля правил *World Sailing Speed Record Council (WSSRC)*, организации, котра региструе рекорды яхтинга, плавба мать быти *non-stop*. Наоми мусѣла два раз ставати. Раз в Кейптаунѣ, жебы ремонтовати радио, бо без контакту з родинов уже плавала 8000&nbsp;мил. Другый раз на Фолклендскых островах, де потребовала ремонтовати потрепану в плавбѣ стареньку яхту, по тому, як перейшла страшный кончик Горн, жебы ся могла могла вернути до Британии. Тото од ней забрало можность регистровати и вызнати рекорд у WSSRC.

В року 2005 Еллен Макартур (Dame Ellen MacArthur DBE) обплавала довкола свѣта *non-stop* за 71&nbsp;день. Ей рекорд быв вызнаный и зарегистрованый. Тот великый роздѣл — 272 днѣ и 71 день — видить ся тяжко порозумѣти. Але Еллен Макартур мала GPS навигацию и швыдкый тримаран, нароком сконштруованый про ню, а ей плавба была каждоденно указована на телевизии. В том часѣ, коли плавала Наоми, Еллен мала лем два рокы, и Наоми не любить пакостны порувнаня их двох. «Моя плавба была абсолутно иншака», — наголошуе она. «Еллен професионална шпортовкыня, а я была авантуристка».

## Жерела и одказы
* 
* 
* 
* 

## Референции

Катеґорія:Вандровници
2025

## Подѣи
### [[Януар]]
### [[Фебруар]]
### [[Марец]]
### [[Апріль]]
### [[Май]]
### [[Юн]]
### [[Юл]]
### [[Авґуст]]
### [[Септембер]]
### [[Октобер]]
### [[Новембер]]
### [[Децембер]]

## Уродили ся
### [[Януар]]
### [[Фебруар]]
### [[Марец]]
### [[Апріль]]
### [[Май]]
### [[Юн]]
### [[Юл]]
### [[Авґуст]]
### [[Септембер]]
### [[Октобер]]
### [[Новембер]]
### [[Децембер]]

## Умерли
### [[Януар]]
* 12. януар — Федака Сергѣй, историк, крайознатель, писатель
### [[Фебруар]]
### [[Марец]]
### [[Апріль]]
### [[Май]]
### [[Юн]]
* 1. юн — Василь Ябур — высокошколскый педагог, еден зоз кодификаторох руснацкого литературного языка Словакии
* 27. юн — Ярослав Сисак, актер, театралный режисер, директор театру и дѣятель културы межи Русинами Словакии.
### [[Юл]]
* 15. юл — Володимир Микита, народный малярь Украины (1991), продовжатель класикы закарпатской малярськой школы.
### [[Авґуст]]
### [[Септембер]]
* 23. септембер — Клавдия Кардинале, италиянска филмова актерка.
### [[Октобер]]
### [[Новембер]]
### [[Децембер]]
Свен Густавссон

**Свен Роналд Густавссон**,  *Sven Ronald Gustavsson*; *1. юн 1938, Еребру, Швеция – †12. фебруар 2013, Уппсала, Швеция — шведскый слависта, згледователь «малых языкох».

## Походжѣня и штудии
Походив зоз великой фармерской родины, де были семеро дѣти, а их фарма была недалеко од Еребру. По закончѣню середньой школы и военской службѣ штудовав славистику на Штокголмской универзитѣ (1957–1961). В Штокголмѣ наступив до ашпирантуры и працовав над докторсков дизертациов  *Accent Paradigms of the Present Tense in South Slavonic: East and Central South Slavonic*, про котру материалы зберав в Хорватии, а котру обгаив в року 1969.

## Научна робота
Од року 1970 быв доцентом на оддѣлѣню славистикы Штокголмской универзиты, од року 1977 — професор и ведучый оддѣлѣня славистикы на Уппсалской универзитѣ. Од року 2003 — професор емеритус в Уппсалѣ.

В року 1970 Свен Густавссон став ся едным з первых западных лингвистох, котры штудовали язык Руснакох Войводины. Бесѣду войводинско-сримскых Руснакох дефиновав як окрему славянску етноязыкову единицю ай симпатизовав «змаганям сего етносу заховати властну народностну самосвѣдомость».

Його принципиалный приступ ку штудиям языка выжадовав, жебы язык ся згледовав в контекстѣ културы, религии, исторично-политичных обстоянь, в котрых ся розвивав. Тото окреме важне, кедь иде о «малы», циже меншиновы языкы.

За рокы 1969–2009 Свен Густавссон опубликовав понад 160 титулох (монографии, статѣ, редагованя часописох, антологий, словникох, переклады и ревии) в такых непоровнателных языкох, як суть шведскый, англицкый, русскый, болгарскый, сербскый, хорватскый, русинскый, нѣмецкый и польскый.

## Жерела и одказы
* 
* 
* 
* 

## Референции

Катеґорія:Слависты
Катеґорія:Русиньскы лінґвісты
Василь Караман

**Василь Караман**,  *Vasiľ Karaman*, *21. май 1903, Нягов, жупа Земплин, Мадярске кральовство – †25. децембер 1961, Пряшов, Чехословакия — русинскый политичный дѣятель в Пряшовском регионѣ и на Подкарпатской Руси.

По закончѣню торговой академии в Мукачовѣ (1924–1927) вернув ся до Словакии, де працовав яко штатный урядник (1927–1933) в Пряшовѣ, быв секретарьом провладной Аграрной републиканской партии (1933–1938). 

Редиговав новинкы «Русский земледѣлець» (1928–1929), «Пряшевская Русь» (1938–1939), «Слава Руси» (1939). В кабинетѣ А.&nbsp;Волошина быв секретарьом министра Е.&nbsp;Бачинского. 

Караман быв в опозиции ку проукраинской политицѣ А.&nbsp;Волошина и в новембрѣ 1938 быв выбраный на чело новоствореной в Хустѣ Централной Русской Народной Рады (ЦРНР), алтернативной, загорнюючой русофилох и русинофилох, политичной организации, котра стояла за зостаньом в Чехословакии и была устарана наростаючым «украинскым терором», уваленым на мѣстне русинске обывательство парамилитарнов Карпатсков Сѣчов. ЦРНР не досягла своей цѣли и Караман ся вернув до Пряшова в януарѣ 1939.

В року 1941 за антифашистичну чинность влада Первой Словацкой републикы дала го на полдруга рокы до басы. По выслободжѣню быв фурт под дозором полиции.

В року 1943 быв меджи закладателями «Карпаторусского Автономного Совета Национального Освобождения» (КРАСНО) — илегалной организации, створеной в Пряшовѣ, жебы помогати совѣтскым заятцям, котры утѣкали з концентрачных лагрох, контактовати  и сполупрацовати зоз словацкыма партизанами, иншыма антифашистичныма силами.

Входив до Комитету антифашистичного Руху Одпору Выходной Словакии.

В марцу року 1945 быв меджи закладателями Украинской народной рады Пряшовщины, быв выбраный на ей чело (1945–1949) и на пост редактора ей официалного органа, русскоязычного тыжденника *Пряшевщина*. В року 1949 быв одстраненый од тых урядох про то, же не быв членом комунистичной партии, формално быв обвиненый, цѣлком абсурдно, як «антисовѣтскый украинскый буржоазный националиста». В далшых роках жив в повной изолации од политичного и културного живота Пряшовского региона.

## Жерела и одказы
* 
* 

## Референции

Катеґорія:Русиньскы політіци
Русофил

**Русофил** (од Рус и  φιλέω *люблю*) в узшом вызнамѣ — особа ***русинского*** етнолингвистичного окружѣня, котра поважуе, же Русины суть конарьом руського народа. Русофилскы теоретикы, як русинского походжѣня, так ай тоты, што походили з бывшой Российской империи, часто ся одкликують на екзистенцию «общерусского» (давноруського) народа, котрый ся вывинув на три головны етнолингвистичны групы: Великорусы, Бѣлорусы и Малорусы, але вшиткы три хоснують сполочный русскый литературный язык («общерусский язык»). Еднов подгрупов або конарьом Малорусох суть Русины, циже, подля дакотрых авторох, вшиткы выходны славяне, котры жили в бывшой Австро-Мадярщинѣ. Антоним — украинофил. Ту иде о етничну самоидентификацию.

В ширшом вызнамѣ — то особа (переважно ***нерусинского*** походжѣня) котра любить вшитко русске, або окремы аспекты русской културы, истории итп. Антоним — русофоб. Ту иде о политичны ци културны симпатии.

Зачаточно русинске русофилство ишло од идеи славянской взаимности и своефайтовости, ай надѣй на Россию як едину натогды независиму славянску державу; ку тому приспѣла ай успѣшна карьера подкарпатскых Русинох, котры там одышли, ай научны и културны контакты з российскыма славистами, што ся зачали од року 1820 и наросли в роках 1830–1850.

Русофилы ся найпервше указали в Угорской Руси. Они были захвачены высоков руссков културов, хосновали и ширили русскый язык, ишли за науков и роботов до России: Михаил Балудянскый (1769–1847), Петро Лодий (1787–1829), Юрий Венелин (1802–1839). В далшых роках, коли политичны перемѣны в Австро-Мадярщинѣ по року 1867 зменшили их можности, вельоме позирали на Россию, як на свого спасителя.

Русофилы не лем вѣрили, же Русины суть конарьом Малорусох вдну общоруського народа, навецей они тыж одмѣтовали, же Малорусох бы требало означовати сучасным понятьом *Украинцѣ*, як ай вызнавати окрему русинску народность. Зато они были противниками того, жебы ся розвивав окремый русинскый язык на основѣ русинскых диалектох, поважуючи, же такый язык мать быти поуживаный лем меджи прощавов, а иншак про «высоку комуникацию» требало бы хосновати литературный русскый язык. Их аргументом было, же *Русин* и *Руснак* суть лем тутешны, локалны варианты националной назвы Рус.

## Жерела и одказы
* 
* 
* 

## Референции

Катеґорія:Народы і етніка
Катеґорія:Култура
Теодор Качіньскый

**Теодор Джон Качіньскый** (; , Чикаґо, Ілінойс, США — ; знатый як **Унабомбер** ()) — америцькый математік, терорішта, анархіста. Став знаменитым спозад свойих серій поштовых пакетовых бомбовых атак из 1978 до 1995 годы.

## Біоґрафія
Качіньскый ся родив 22 мая 1942 года у Чикаґо, штат Ілінойс. Он ся удїлив великым математічным талантом і получив стипедію Ґарвардського універзитета. После одержаня дохторського ступеня у математици, Качіньскый зачав робити на факультетови Каліфорнійського універзитета у Беркли

Скоро, **Качіньскый** ся росчаровав у теперошньому світови а технолоґіі, што подохочовало го ид радікалным дїйствам. Он перейшов обивати у хащи Монтаны 1971 года а зачав обивати сам. 

Из 1978 до 1995 года засилав поштові пакеты из оружійом ид універзитетам, авіакомпаніям тай другым орґанізаціям. Сисї атакы призвели ид смерти 3 людий а раненям у многых другых. Кроме того, он слав письма ид ЗМІ, обы условити свойи політічнї а філософські вызираня.

У 1996 годови быв задержаным Федеральным Бюром Росслїжованя **(FBI)** после удачного похода, напрямованой ид одпераньови особы. Он ся признав виноватым у свойих бідах у 1998 годови а такой быв засужденным ид доживотному арештови без можности на выход а помилованя.

## Референції

Катеґорія:Терорісты
Ілінойс

**Іліно́йс** ци **Іліно́й** (, IPA: /ˌɪləˈnɔɪ/, /ˌɪlɪˈnɔɪ/)&nbsp;— штат у США. Містує ся у централному дарабови края. Ун має читаво много обыватилю а має велику роль у обществено-політічному животови США. Головным варошом є Спрінґфілд.

Ілінойс межить из штатами Місурі, Вісконсін, Кентукі, Айова а Індіана. Чикаґо, тритьый варош у США по великости, є майвеликым економічным центром у штатови. Ілінойс містує читаво много великых варошу, такых ги Пеорія, Спрінґфілд а Рокфорд. 

Ілінойс є знатым свойима шелеякыма ландшафтами. Сіверный дараб штата, котрый межить из озером Мічіґан, характерізує ся из рувниннима просторами, родячов земльов, што чинит го єдным из майвеликых земледільськых округу края. Южный дараб містує много мінералу, такых ги уголь а нафта. 

Історічно Ілінойс быв хыжов про індіанські племена, кідь брати ілінську а місісіпські културы. Штат быв заснованым у 1818 годови а став 21-ым штатом у США. У час XIX стороча Ілінойс рус у великости а у економічному планови, мусай завто дяковати розбудові жилізничной сіті а промыселови.

На днишньый динь Ілінойс є дораз майрозбудованый штат США. Ун має шелеякі економічні сектора, такі як фінансы, технолоґії, земледільство, выробы а службы. Штат ся славить свойима высшыма учбовыма установами, такыма як Чикаґо універзіта, Ілінойса універзіта тай Вошкола бізнеса Бойлан.

## Референції

Катеґорія:Штаты США
Украинофил

**Украинофил** (од *[[Украина]]* и  φιλέω *люблю*) в узшом вызнамѣ — особа ***русинского*** етнолингвистичного окружѣня, котра поважуе, же Русины суть конарьом украинского народа. Украинофилы ай Украинцѣ аргументують, же етноним ''Русин'' — то просто старша назва днешнього термина  ''Украинець'', а русинскый язык — тото розличны диалекты украинского языка. Антоним — русофил. Ту иде о етничну самоидентификацию. В Российской империи од  до  так себе называли участникы украинского народницкого руху (иншак: народолюбцѣ).

В ширшом вызнамѣ — то особа (переважно ***нерусинского*** походжѣня) котра любить вшитко украинске, або окремы аспекты украинской културы, истории итп. Антоним — русофоб. Ту иде о политичны ци културны симпатии. Напримѣр, в XIX. сторочу украинофилами называли польскых и русинскых писательох, котры собѣ выберали украинску тематику.

Украинофилы одмѣтовали русофилскый постулат единого «общерусского народа», котрый якобы загортав Украинцьох (*Малорусох*, подля словника их опонентох). Они одмѣтовали ай русинофилскый погляд, же Русины можуть або мають творити окрему народность, а таку думку означовали як «сепаратизм». По револучных перемѣнах року 1989 украинофилы, усилуючи ся мати хосен од ростучой популарности етнонима ''Русин'', ци то в Подкарпатской Руси, ци на Лемковинѣ, ци в Пряшовском краю, зачали про «карпатскый конарь» украинского народа хосновати назву *Русины-Украинцѣ* и твердити, же Русины-Украинцѣ не потребують ниякый «майстровый язык», бо украинскый язык мать повнити функцию их языка културы и «высшой» комуникации.

В Российской империи в роках  и  термин *украинофил* достав негативну коннотацию од такых националистичных интелектуалох як Борис Гринченко и Микола Михновскый, котры так зачали называти тых Украинцьох,  чия народностна самосвѣдомость не пошла дале од етнографичного оцѣнѣня. Тото уточнѣня термина з части указовало на генерачны роздѣлы меджи некомпромиснов револучнов молодежов и их май мѣрныма старшыма колегами, котры прияли были самоназву *украинофил*. Молода генерация себе поважовала за свѣдомых Украинцьох, а украинофилох — за такых, што мають двоиту свѣдомость, русску и украинску, бо украинофилство означать симпатию з украинскым яко з иншым, а не своим властным.

## Жерела и одказы
* 
* 

## Референции

Катеґорія:Народы і етніка
Катеґорія:Култура
Гімна Азербайджана

**Гімна Азербайджана** — офіціална народна гімна Азербайджана. Автор текста — Ахмед Джавад, композитор музикы — Узеир Гаджибеков. Офіціалной датой завершеня гімна рахують 27. мая 1992 році.

## Текст гімна

### На азербайджанском языке:
Azərbaycan! Azərbaycan!
Ey qəhrəman övladın şanlı Vətəni!
Səndən ötrü can verməyə cümlə hazırız!
Səndən ötrü qan tökməyə cümlə qadiriz!
Üçrəngli bayrağınla məsud yaşa!
Üçrəngli bayrağınla məsud yaşa!

Minlərlə can qurban oldu,
Sinən hərbə meydan oldu!
Hüququndan keçən əsgər,
Hərə bir qəhrəman oldu!

Sən olasan gülüstan,
Sənə hər an can qurban!
Sənə min bir məhəbbət
Sinəmdə tutmuş məkan!

Namusunu hifz etməyə,
Bayrağını yüksəltməyə
Namusunu hifz etməyə,
Cümlə gənclər müştaqdır!
Şanlı Vətən! Şanlı Vətən!
Azərbaycan! Azərbaycan!
Azərbaycan! Azərbaycan!

Катеґорія:Народны гимны
Русинофил

**Русинофил**  (од *[[Русин]]* и  φιλέω *люблю*) — особа ***русинского*** ци ***карпаторусинского*** етнолингвистичного походжѣня, котра поважуе, же Русины суть окремым народом. 

Концьом  група подкарпатскых интелектуалох, видячи политичну и културну непродуктивность русофилства, отворила народовскый напрям — русинофилство. Социална база русинофилства была барз узка. Векшина руской интелигенции была промадярска, политично ай културно лоялна мадярскому штату. Русинофилы свѣдомо ся зрекли русского литературного языка и обернули ся ку людовой бесѣдѣ, видячи в том путь оброды и злукы интелигенции и простого люду. Сполчовав их тыжденник ''Наука'', што выходив од року 1897. Познатыма дѣятелями русинофилского напряму были грекокатолицкый священик, публицист Августин Волошин, историк, етнограф Юрий Жаткович, литературознатель Гиадор Стрипскый, редактор Михаил Врабель тай иншы.

Русинофилы были звычайно описованы як «третя» ориентация попри русофилох ай украинофилох, котры аргументовали, же Русины суть лем конарьом русского або украинского народа. В пересвѣдчѣню своей окремѣшности векшина (но не вшиткы) русинофилох поважовала, же они повинны мати окремый властный литературный язык.

В медживойню, в чехословацкой добѣ, русинофилы зоставали найменше вывинутым прудом, авшак  мали силну позицию меджи грекокатолицкым духовенством, котрое ся помалы очищало од мадяронства, глубоко закорѣненого за довгы рокы мадярской добы. В наступном куртом часѣ мадярской окупации (1939–1944) влада в Будапештѣ подтримовала вывой русинского языка и културы, Подкарпатское Общество Наук и его русофилскы публикации, але политичны организации были заказаны. В том истом часѣ русофилска чинность была толерована, а украинофилска гонена.
 
## Жерела и одказы
* 
* 
* 
* Йоанн Дулишкович. — Исторические черты угро-русских т. 1, Унгвар, 1874.
* Йоанн Дулишкович. — Исторические черты угро-русских т. 2, Унгвар, 1875.
* Йоанн Дулишкович. — Исторические черты угро-русских т. 3, Унгвар, 1877.
* Сильвай Иоанн (Уриил Метеор) — Автобиография
* Петров А. — Древнейшая церковнославянская грамота 1404 г. о карпаторусской территории.
* Петров А. — Карпаторусские межевые названия
* Петров А. — Статьи об Угорской Руси
* Петров А. — Древнейшая на Карпатской Руси Шолтысская грамота 1329 г.
* Каминский И. — Национальное самосознание нашего народа, Ужгород, 1925.
* Недзельский Е. — Очерк карпаторусской литературы, Ужгород, 1932.
* Недзельски Е. — Угро-русский театр.
* Евмений Сабов. — Очерк о литературной деятельности и образовании карпатороссов, Ужгород, 1925.
* Адолф Добрянскый — О современном религиозно-политическом положении Австро-Угорской Руси, 1885.
* Александер Духнович. — Поздравление русинов на год 1851

## Референции

Катеґорія:Народы і етніка
Катеґорія:Култура
Валашківцї

**Валашківцї**, также **Валя́шківцї** () — было село в Словеньску, на теріторії теперїшнёго окреса Гуменного, Пряшівского краю. Тут было близко 400 жытелїв. Містьска часть была хоснована примірно в роцї 1936 путём высланя з колишнёго села, котре нынї є воєньскым поліґоном.

Катеґорія:Бывшы населены пункты
Катеґорія:Заниклы села Словеньска
Катеґорія:Гуменне
660 до н. е.

## Подѣи
* Приятя і хоснованя японьской імперьской дінастії.

## Уродили ся

## Умерли
Астрахань

**Астрахань** — город на югозападѣ России, положеный в устю рѣкы Волга, в одлеглости 100&nbsp;км од Каспийского моря, административный центер Астраханской области.
 
Рѣч­ный и мор­скый пристав Вол­го-Кас­пий­ско­го базе­ну, узел желѣзничных ли­ний и ав­то­до­рог. Ме­джинародне летиско.

## Полога
Город розложеный на 11 островах в устю рѣкы Волга, в одлеглости 1534&nbsp;км на юг од Москвы.

## Обывательство
В Астрахани жиють понад 100 народностей, мирно сусѣдять 14 конфесий, фунгують 17 народностно-културных обществ, 155 сполоченскых сполкох.

## Газдовство
Астрахань — великый промысловый центер. Важна точка перекладованя накладох (главнѣ, дерева и нафтовой ропы) зоз желѣзницѣ на морскы и рѣчны шифы ай наопак. Найвеце вывинуты лодярство, оправа шиф, машинарство и
рыбарство (база морского лова, рыбопромыслова компания, рыбокомбинат, «Русская икра» итд.). Недалеко од Астрахани — тяжѣня нафтовой ропы, о 100&nbsp;км на юг од города — морскый торговый порт.

## Жерела и одказы
* 
* 

## Референции

Катеґорія:Населены пункты России